Here is a page extracted from Wikipedia that may contain CSS, HTML, and a lot of unformatted text.

Title: Sho-Hai
Content: Sergio Rodríguez Fernández (Zaragoza, Aragón, 19 de febrero de 1976), más conoixiu por o suyo nombre artistico Sho-Hai, ye un rapero aragonés, miembro d'o grupo Violadores del Verso.

Biografía 
Orichinario d'o districto de Delicias, Sergio Rodríguez Fernández ye o chirmán menor d'o tamién rapero Rebel. As suyas influyencias por o hip hop prencipioron en 1984 gracias a o suyo chirmán mayor.

Carrera

Inicios 
Os comencipios de Sergio Rodríguez Fernández, tamién conoixiu como Sho-Hai, en o mundo d'o rap/hip hop se troban en a decada d'os anyos 90, quan a la edat de 14/15 anyos amostra buenas trazas como cantaire.

En 1996, chunto a R de Rumba y Juez, forman o grupo Bufank y gravan dos maquetas. A primera fue titulada como «Bufank» (o nombre d'o grupo), que incluyiba o tema La historia interminable. Un anyo dimpués, «Ciego de sábado noche» sería o suyo segundo y zaguer álbum dica agora. Ixe mesmo anyo Kase.O, Lírico, R de Rumba y SHO-HAI forman o grupo Violadores del Verso. Dito grupo alcanzaría una fama a livel estatal por o suyo estilo propio, y amás d'ixo, debiu a la fama alcanzada, se conoixería a Zaragoza como a meca d'o hip hop espanyol.

Doble vida (2011) 
En 2011, Fernández publicó o suyo álbum en solitario gravau en Los Angeles que amaneixió l'1 de marzo con o títol de «Doble vida». Tamién en iste álbum, Sho-Hai tién colaboracions con Kase.O, Lírico y R de Rumba como productor d'o disco y atros MC's conoixius.

La última función (2017) 
Dimpués de seis anyos dende o suyo primer álbum «Doble vida», Sho-Hai publicó o suyo segundo álbum en solitario con o nombre de «La última función» o 24 de noviembre de 2017. Como en l'anterior álbum, R de Rumba ye o prencipal productor d'o disco.

L'álbum conta con a colaboración habitual de Kase.O, chunto a Ossian y Soziedad Alkoholika.

Estilo 
Poseyedor d'un estilo particular, desarrolla un humor negro en as suyas parolas, más que más fendo referencia a la muerte y especialment en a suya reconoixida afición a l'alcohol. En a suyas parolas retrata a condición humana dende un punto d'anvista pesimista, bellas vegadas legando ta a misantropía.

Discografía

En solitario 
 2011: Doble vida
 2017: La última función

Con Bufank 
 1996: Bufank
 1997: Ciego de sábado noche

Con Violadores del Verso 
 1998: Violadores del Verso (EP)
 1999: Genios (LP)
 2001: Atrás (Maxi)
 2001: Vicios y virtudes (LP)
 2001: Violadores del Verso + Kase.O mierda (EP)
 2002: Tú eres alguien / Bombo clap (Maxi)
 2006: Vivir para contarlo / Haciendo lo nuestro (Maxi)
 2006: Vivir para contarlo (LP)
 2007: Gira 06/07 (LP)

Colaboracions

Se veiga tamién 
 Kase.O
 Lírico
 R de Rumba
 Violadores del Verso

Referencias

Vinclos externos 
  VioladoresDelVerso.org

Rapers d'Aragón
Naixius de Zaragoza
1967 (naixencias)